**Projekat razvoja ruralne konkurentnosti Rural Competitiveness Development Project**

**Ured za koordinaciju projekata –PCU Project Coordination Unit - PCU**

**PONOVLJENI POZIV ZA DOSTAVLJANJE APLIKACIJE ZA SUFINANSIRANJE ZAPOŠLJAVANJA**

Na osnovu Kreditnog sporazuma između IFAD-a i Bosne i Hercegovine, te Projektnog sporazuma između IFAD-a i Federacije BiH o finansiranju, Ured za koordinciju projekata (PCU) je zadužen za provođenje Projekta razvoja ruralne konkurentnosti (RCDP) u Federaciji BiH, njenim ruralnim područjima. Osnovni cilj Projekta je smanjenje siromaštva, a dio sredstava namijenjen je podršci u zapošljavanju mladih i žena kako bi se i na taj način direktno doprinijelo osnovnom cilju. U skladu sa socijalnom i rodnom osjetljivošću Projekta, razvijen je Program za sufinansiranje zapošljavanja, a na osnovu kojeg PCU raspisuje Poziv kojim bi se sufinansiralo zapošljavanje 120 nezaposlenih osoba.

Ciljane kategorije: žene starosti do 55 godina i mladi do 35 godina, a koji su zasnovali radni odnos  **tokom 2020.godine (do utroška sredstava)**.

Korisnici Programa sufinansiranja zapošljavanja žena i mladih u ruralnim područjima mogu biti subjekti koji redovno izmiruju obaveze po osnovu poreza i doprinosa, a registrovani su u Federaciji BiH za sljedeće djelatnosti:

* registrovana poljoprivredna gazdinstva i poljoprivredni obrti,
* poljoprivredne zadruge,
* poljoprivredna udruženja,
* firme koje se bave proizvodnjom i preradom poljoprivrednih proizvoda u lancima vrijednosti voća, povrća, ljekovitog i aromatičnog bilja i šumskih plodova.

Programom je predviđeno sufinansiranje dijela troškova za isplatu obaveznih doprinosa za novozaposlene osobe sa iznosom od 2o0,00 KM mjesečno po jednoj osobi za 12 mjeseci. Program će sufinansirati maksimalno 10 novouposlenih po jednom priverdnom subjektu, podnosiocu prijave.

Subjekti registrovani u Federaciji BiH koji vrše zapošljavanja osoba iz ciljanih kategorija, vrše prijavu za učešće u Programu dostavljanjem sljedećih dokumenta:

1. popunjen Prijavni obrazac,
2. popunjena Lista novouposlenih osoba,
3. ovjerena kopija rješenja o registraciji djelatnosti i
4. dokaz o izmirenim porezima i doprinosima.

Prijavni obrazac, format Liste novouposlenih kao i sam Program se može dobiti u općinskim službama za zapošljavanje ili direktno u prostorijama PCU ili na web stranici PCU: [www.fmpvspcu.ba/javni-poziv/](http://www.fmpvspcu.ba/javni-poziv/) ili po zahtjevu putem sljedećih e-mailova: [a.selimic@fmpvspcu.ba](mailto:a.selimic@fmpvspcu.ba) ili [d.simunovic@fmpvspcu.ba](mailto:d.simunovic@fmpvspcu.ba).

**Rok za dostavljanje aplikacija: 31. marta 2020. godine na adresu:**

**Federalno ministarstvo poljoprivrede, vodoprivrede i šumarstva**

**URED ZA KOORDINACIJU PROJEKATA – PCU**

**Ul. Grbavička br. 4/II, 71000 Sarajevo**

ili putem e-mail a.[selimic@fmpvspcu.ba](mailto:selimic@fmpvspcu.ba), sa naznakom:

**„PRIJAVA ZA PROGRAM SUFINANSIRANJA ZAPOŠLJAVANJA ŽENA I MLADIH“**

Oni koji se kvalifikuju u skladu sa kriterijima biće pozvani da dostave dokumentaciju kako je definisano Programom.

DIREKTOR

prof. dr Halil Omanović s.r.